laion/Wikipedia-Exotic huggingface dataset:
טריגון מגובשש

טריגון מגובשש (שם מדעי: Dasyatis centroura) הוא מין של טריגון החי במימי החופים של האוקיינוס האטלנטי ובימים הקשורים אליו כמו הים התיכון. הוא מצוי ממפרץ ביסקאיה לאנגולה וכן באיים הקנרים ומדיירה במזרח האוקיינוס האטלנטי ובמערב מצוי מניו אינגלנד לפלורידה וצפון מפרץ מקסיקו ומצוי גם לחופי ונצואלה עד ארגנטינה ובמערכת שוניות המחסום בבליז. הטריגון מצוי באזורים טרופיים של 15–20 מעלות ומצוי עד לעומק 50 מ' מתחת למים. בדרך כלל הוא נפוץ סביב אזורי חול ואדמות בוץ ימיות וכן בשוניות אלמוגים כמו בבליז. חלק מהטריגונים נכנסים גם למים מליחים של שפכי נהרות. זהו טריגון גדול באורך 4.3 מטר, רוחב 2.6 מטר ומשקל 360 קילוגרם, כשהנקבות גדולות מהזכרים. צבעו כחול-אפור ולעיתים הוא מכוסה בחול, מה שעוזר להסוואתו. יש לו חורי עיניים גדולים ומוגבהים ופתחי זימים מאחורי העיניים. הפה מצוי בתחתית הגוף והוא מלא שיניים חדות. סנפירי החזה הארוכים דומים לכנפיים ונפרשים לאורך הגוף, מזכיר יהלום והזנב ארוך מאוד ובעל שוט דוקרני מאוד. הנקבות יולדות צאצאים חיים. הטריגון ניזון מדגי גרם (כמו צלופחוליים וספרוסיים), סרטנים, תולעים ורכיכות ימיות שונות שהוא מוצא בחול. הוא מותקף בידי כרישים גדולים יותר ובעיקר פטישן פגום-חרטום. להגנתו הוא מצליף בזנבו הדוקרני. מדיה וקבצים בנושא טריגון מגובשש בוויקישיתוף טריגון מגובשש, באתר ITIS (באנגלית) טריגון מגובשש, באתר NCBI (באנגלית) טריגון מגובשש, באתר Animal Diversity Web (באנגלית) טריגון מגובשש, באתר GBIF (באנגלית)
טריגון כנוף-זנב

טריגון כנוף-זנב (שם מדעי: Pastinachus sephen) הוא מין של טריגון שבסדרת הטחנאים. הוא חי בימים הטרופיים של האזור האינדו פסיפי ממזרח אפריקה וים סוף עד לאוסטרליה וכן למלנזיה ולמיקרונזיה. טריגונים אלה ידועים גם במנהגם להיכנס למים מתוקים בנהרות שונים למשל הגנגס שבהודו, בו נמצאו טריגונים במרחק 2,200 ק"מ מהאוקיינוס. טריגון זה בעל צבעים חום-כתום עד ירוק-זית והבטן בהירה. הוא בעל סנפירי חזה רחבים מאוד המתנופפים ועוזרים לו לשחות והוא בעל זנב ארוך שבקצהו מעין "דגל" שחור מתנפנף כלפי מטה ובקצה הזנב ישנו עוקץ המכיל ארס. אורך הטריגון עד 3 מטר, רוחבו 1.5 מטר ומשקלו עד 250 קילוגרם. הוא חי סביב קרקעית חופים חוליים ושוניות אלמוגים בימים טרופיים בעומק של עד 60 מ'. הוא ניזון בחול מדגי גרם כמו שרבובוניים, נימיים וסוליתיים וכן מסרטנאים, תולעים טבעתיות ורכיכות שונות. טורפיו כוללים כרישים גדולים כמו פטישניים ומיני כרישיים וכן דולפינן אנקולי. במפרץ הכרישים הטריגונים שוחים למים רדודים מאוד בעת הגאות ומתקהלים, מפנים לאויביהם את זנבם הדוקרני כדי להתגונן. באזורים אחרים הם מתקהלים יחד עם טחנים נקודים. מדיה וקבצים בנושא טריגון כנוף-זנב בוויקישיתוף טריגון כנוף-זנב, באתר ITIS (באנגלית) טריגון כנוף-זנב, באתר NCBI (באנגלית) טריגון כנוף-זנב, באתר FishBase (באנגלית) טריגון כנוף-זנב, באתר GBIF (באנגלית) טריגון כנוף-זנב באתר הרשימה האדומה של IUCN
שרבובוניים

שרבובוניים (שם מדעי: Leiognathidae) היא משפחת דגים שוכני ים מתת-סדרת דמויי-דקר שבסדרת הדקראים. הם חיים בימים רדודים במי האוקיינוס ההודי והאוקיינוס השקט, אף שכמה מינים היגרו לים התיכון ומהווים דגי מאכל, מהם יוצרים את המנה bagoong. אלו דגים קטנים בעלי גוף מוגבה ודק וצבעם כחול כסוף. יש להם עיניים מגודלות ופיות קטנים המשמשים ללקיטת חסרי חוליות קטנים. הסנפיר הגבי מעוטר בקוצי סנפיר היוצרים מפרש עד לזנב וגם סנפיר השת בעל קוצי סנפיר דומים. אורכם עד 28 ס"מ. בתוך גרונם יש להם איברים זוהרים בתוך גרונם המאירים בידי חיידקים מיוחדים החיים שם. משפחה שרבובוניים (Leiognathidae) סוג ומין יחיד שַׁרְבּוּבוֹן מְקֻוְקָו (Aurigequula fasciata) סוג Equulites סוג Eubleekeria סוג Gazza סוג Karalla סוג Leiognathus סוג Nuchequula סוג Photolateralis סוג Photopectoralis סוג Secutor מדיה וקבצים בנושא שרבובוניים בוויקישיתוף שרבובוניים, באתר ITIS (באנגלית) שרבובוניים, באתר NCBI (באנגלית) שרבובוניים, באתר האנציקלופדיה של החיים (באנגלית) שרבובוניים, באתר GBIF (באנגלית) שרבובוניים, באתר אנציקלופדיה בריטניקה (באנגלית)
ועדת השתיים

ועדת השתיים הוא הכינוי המקובל לוועדה מייעצת הפועלת בהתנדבות מטעם נשיא בית המשפט העליון. שמה המלא: הוועדה המייעצת לנשיאת בית המשפט העליון בנוגע לאפשרויות קידום שופטי בתי משפט השלום. הוועדה מסייעת לאיסוף מידע על המועמדים למינוי כשופטים לבתי משפט מחוזיים בישראל, ומגבשת המלצות על קידומם לצורך גיבוש עמדת נציגי בית המשפט העליון בדיוני הוועדה לבחירת שופטים. הוועדה מכונה 'ועדת השתיים' מכיוון שמאז היוודע דבר קיומה היא מורכבת משתי שופטות בדימוס. ממצאיה של הוועדה נשמרו בסוד, ועד לשנת 2015 אף לא פורסם על קיומה. הנהלת בתי המשפט דחתה בקשות לעיון במסמכי הוועדה בטענה שמדובר בדיונים סודיים של הוועדה לבחירת שופטים, אשר אינה כפופה לחוק חופש המידע. ערעורים על החלטה זו שהוגשו על ידי התנועה למשילות ודמוקרטיה נדחו בידי בית המשפט המחוזי והעליון. בית המשפט העליון הוסיף ודחה בקשה לדיון נוסף, משמצא כי פסק הדין בסוגיה לא קבע הלכה חדשה. ועדת השתיים הוקמה בשנת 2007 על ידי נשיאת בית המשפט העליון דורית ביניש, שמינתה את השופטים בדימוס דליה דורנר ושלום ברנר. החל מתקופת נשיאותה של השופטת מרים נאור כיהנו בוועדה השופטות בדימוס עדנה ארבל ואורית אפעל-גבאי. לפי הנשיאה מרים נאור, הנשיאה ביניש הודיעה על מינוי הוועדה המיעצת בישיבת הוועדה לבחירת שופטים. לטענתה, השאיפה היא ש"הליך הקידום יהיה מעמיק ומקיף ככל האפשר". בשנת 2019, הנשיאה אסתר חיות החליטה שסיכום המלצת ועדת השתיים יועבר כדבר שבשגרה לכל חברי הוועדה לבחירת שופטים וכן לשופטים שהמליצה שלא לקדם. דיוני הוועדה עצמם יישארו חסויים, כפי שהסבירה הנשיאה חיות, בשל חשש לפגיעה בפרטיות המועמדים: "המידע על השופטים כולל נתונים אישיים ומקצועיים רבים. חשיפת הטעמים המפורטים שבגינם ממליצה הוועדה כי אין מקום לקדם שופט או שופטת מסוימים לבית־המשפט המחוזי, עלולה לפגוע במעמדו בבית משפט השלום שבו הוא מכהן". רויטל חובל, ועדה חשאית פוסלת קידום שופטים ללא סמכות בחוק, באתר הארץ, 18 באוגוסט 2015 זיו קריסטל, הנשיאה נאור על "ועדת השתיים": לא סודית ולא מסננת, פוסטה, 31 באוגוסט 2015 איתמר לוין, ועדת השתיים לא תיחשף, חדשות מחלקה ראשונה, 10 בדצמבר 2017. זאב לב “ועדת השתיים”: השופטים דורשים שקיפות מכולם, חוץ מעצמם, מידה, 17 בדצמבר 2017. יוני עוזרי, האם 'ועדת השתיים' תישאר חשאית?, מקור ראשון, 5 בספטמבר 2018. טובה צימוקי, מהפכת השקיפות בקידום השופטים, באתר ynet, 24 ביולי 2019 מהפכת השקיפות בקידום השופטים, באתר ynet, 24 ביולי 2019 כלל 15 לכללי השפיטה (סדרי העבודה של הוועדה לבחירת שופטים), התשמ"ד-1984. פסק הדין של בית המשפט העליון בבג"ץ 2283/07 פורום משפטי למען ארץ-ישראל נ' הוועדה לבחירת שופטים, פסקה 6 (5.5.2008). פסק הדין של בית המשפט העליון בעע"ם 414/18 התנועה למשילות ודמוקרטיה נ' הממונה על יישום חוק חופש המידע בהנהלת בתי המשפט (13.12.2018) פסק הדין של בית המשפט העליון בדנ"ם 680/19 התנועה למשילות ודמוקרטיה נ' הממונה על יישום חוק חופש המידע בהנהלת בתי המשפט (17.6.2019) הנשיאה נאור על "ועדת השתיים": לא סודית ולא מסננת, באתר פוסטה, ‏2015-08-31 ערך זה הוא קצרמר בנושא חוק ומשפט ובנושא ישראל. אתם מוזמנים לתרום לוויקיפדיה ולהרחיב אותו.
טריגון כד-אף

טריגון כד-אף (שם מדעי: Pteroplatytrygon violacea) הוא מין דג סחוס ממשפחת הטריגוניים החי בכל האוקיינוסים עד לעומק 100 מטר. הוא נפוץ גם בימים רדודים שונים. זהו המין היחיד בסוגו. לטריגון כד-אף סנפירי חזה גדולים ומעוגלים הרחבים יותר מאורך כל הגוף, למעט הזנב הדק, וצבעו כחול כהה עד שחור. הוא מגיע לאורך 1.3 מטר ולרוחב 59 ס"מ. פרטים בשבי הגיעו לרוחב 68 ס"מ ומשקל 13 ק"ג בזכרים ולרוחב 94 ס"מ ומשקל 49 ק"ג בנקבות, הגדולות יותר. טריגון זה "מעופף" מעל הגלים בתנועה המזכירה את הטחנים. עם זאת הוא נמוך מהם, בעל ראשים שטוחים ועיניים קטנות. כמו שאר הבטאים הפה מצוי בתחתית הגוף. טריגונים אלה משריצים 4–13 צאצאים בשנה. הטריגון שוחה בים הפתוח בכל האוקיינוסים בימים טרופיים, סובטרופיים וממוזגים והוא מין הטריגון היחיד המעדיף שחייה באוקיינוס מאשר בימים רדודים. הוא שוחה עד לעומק 100 מטר. לעיתים הוא יצלול מתחת לעומק 380 מטר, אך הוא ימות אם הוא יצלול למים קרים מדי (באזור 15 מעלות). הטריגון נודד באוקיינוס בחיפוש אחרי נתיבי מזון. מזונו כולל יצורי ים השוחים בזרם כמו קריל, זחלי סרטנים, שטצדאים, מדוזות, מסרקניות, דיונונים שונים, תמנונאים וחשופיות ים שוחות. הוא ניזון גם מדגי גרם כמו מקרל, סרדינים, סוסוני ים וחדקוציים. הוא עצמו צריך להסתוות כדי להימלט מטורפי אוקיינוס כמו עמלץ לבן, כריש ארך-גף ולווייתני שיניים. מדיה וקבצים בנושא טריגון כד-אף בוויקישיתוף טריגון כד-אף, באתר ITIS (באנגלית) טריגון כד-אף, באתר NCBI (באנגלית) טריגון כד-אף, באתר FishBase (באנגלית) טריגון כד-אף, באתר GBIF (באנגלית) טריגון כד-אף באתר הרשימה האדומה של IUCN
מפת טורגו

מפת טורגו (בצרפתית: Plan de Turgot) היא מפה של העיר פריז ששורטטה בשנים 1734–1736 על ידי הקרטוגרף, הצייר והמורה לפרספקטיבה לואי ברטז (Bretez) ביוזמת ראש עיריית פריז מישל-אטיין טורגו (Turgot). המפה מתארת את שטח העיר בין הרובע הראשון לרובע האחד עשר של פריז מלמעלה בהיטל איזומטרי מצפון-מערב לדרום-מזרח ובקנה מידה של 1:400 לערך. היא פורסמה ב-1739 באטלס שכלל 20 גיליונות מלבניים לא-חופפים (בגודל של 50X80 ס"מ). לוחות הנחושת המקוריים ששימשו לדפוס התחריט של המפה שמורים במוזיאון הלובר, שאף הדפיס מהם עותקים נוספים במהלך השנים. המפה מפורטת ומדויקת ביותר וכוללת את כל המבנים ואת כל רחובות העיר וסמטאותיה, והיא הייצוג הגרפי הראשון בעל פירוט ודיוק כה רב. על מנת לאפשר את המדידה והציור המדויק הוענק לדה ברטז רישיון מיוחד להיכנס לכל חצר ולכל מבנה בעיר. מדיה וקבצים בנושא מפת טורגו בוויקישיתוף מפת טורוגו באוסף המפות של דייוויד ראמזי חלק מהמפה, בהגדלה(הקישור אינו פעיל) סיור וירטואלי בפריס של שנות ה-30 של המאה ה-18 בעקבות מפת טורגו, אוניברסיטת פרינסטון ערך זה הוא קצרמר בנושא גאוגרפיה ובנושא צרפת. אתם מוזמנים לתרום לוויקיפדיה ולהרחיב אותו.
קמטק

קמטק בע"מ (באנגלית: .Camtek Ltd), חברת בת של קבוצת פריורטק, היא יצרנית מובילה של ציוד בדיקה ומדידה, וספקית של תוכנה לתעשיית המוליכים למחצה. בסיס החברה באזור התעשייה רמת גבריאל, מגדל העמק, ולה שמונה משרדים ברחבי העולם, בהם סין, יפן, קוריאה, סינגפור, ארצות הברית ואירופה. החברה מעסיקה כ-565 עובדים. קמטק היא חברה ציבורית ומניותיה נסחרות בנאסד"ק ובבורסה לניירות ערך בתל אביב. מניית החברה כלולה במדד תל אביב 125. קמטק נוסדה בשנת 1987 במגדל העמק. בשנת 2000 ביצעה הנפקה בנאסד"ק, גייסה 39 מיליון דולר והפכה לחברה ציבורית. בשנת 2001 רכשה את חברת "אינספקטק" מכרמיאל תמורת 2.25 מיליון דולר במזומן. אינספקטק נוסדה ב-1997 על ידי מיכאל גפן, שכיהן כמנכ"ל, ופיתחה מערכת לבדיקת תהליך הייצור של מעגלים מודפסים. בשנת 2005 החלו מניות החברה להיסחר בבורסה לניירות ערך בתל אביב. באותה שנה גם תבעה את חברת "אורבוטק" בטענה שפעלה להכשיל הנפקת מניות שנייה שלה, בה ביקשה לגייס 50 מיליון דולר בנאסד"ק. זאת לאחר ש"אורבוטק", שהיא מתחרה ישירה של קמטק, פנתה לבית המשפט והוציאה צו מניעה זמני שאסר על קמטק ייצור ושיווק של שתי מערכות חדשניות שלה. בשנת 2017 קרן השקעות סינית רכשה את פעילות בדיקת המעגלים המודפסים של קמטק תמורת 32 מיליון דולר, וקמטק בחרה להתמקד בפתרונות בדיקה לתהליכי הייצור בתעשיית המוליכים למחצה, שהם רווחיים יותר. בפברואר 2019 חתמה החברה על הסכם עם חברת כרומה (Chroma) הטאיוואנית, לפיו פריורטק תמכור לכרומה 6.1 מיליון מניות קמטק, שהן 16% מהונה של החברה הבת, תמורת 58.1 מיליון דולר. בספטמבר 2023 רכשה קמטק תמורת כמאה מיליון דולר את חברת "FRT Metrology" הגרמנית, העוסקת אף בתחום המדידה לתעשיית השבבים, בנושאים המשלימים את קו המוצרים של קמטק. קמטק מפתחת מערכות בדיקה ומדידה אוטומטיות, מערכות המשמשות לייעול תהליכי הייצור והגברת התפוקה אצל יצרנים בתעשיית המוליכים למחצה, בהם שוק המארזים המתקדמים (Advanced Packaging), זיכרונות, CMOS Image Sensors, MEMES, ו-RF. נכון לשנת 2018, קמטק מכרה כ-900 מערכות לבדיקה ומדידה של רכיבים בשוק המוליכים למחצה ב-40 מדינות. אתר האינטרנט הרשמי של קמטק קמטק בע"מ, באתר הבורסה לניירות ערך בתל אביב קמטק בע"מ, באתר "מאיה" מידע עסקי על חברת קמטק באתרים Yahoo! Finance • MarketWatch • CNN Money • Bloomberg Business (באנגלית) קמטק, בגוגל פיננסים קמטק - המתחרה הקטנה של אורבוטק, באתר גלובס, 30 במרץ 2000 קמטק בע"מ: נתונים כספיים באתר מאי"ה. Camtek Ltd. (CAMT) • NasdaqGM - Nasdaq Real Time Price, Yahoo Finance ליאור מור, סמנכ"ל הכספים של קמטק: "נלחצנו, ולכן העדפנו להתפשר ולקצץ את המחיר כדי לסגור את ההנפקה", באתר TheMarker‏, 28 ביולי 2000 סופי שולמן, קמטק רוכשת את אינספקטק הישראלית תמורת 2.25 מיליון דולר במזומן, באתר הארץ, 12 באוגוסט 2001 הקאמבק של קמטק: חוזרת אחרי שנתיים למסחר בת"א, באתר גלובס, 19 בדצמבר 2005 סופי שולמן, אורבוטק עלולה לחסום את דרכה של קמטק להנפקה שנייה, באתר הארץ, 13 במאי 2004 שירלי יום-טוב, ערב ההנפקה השנייה של קמטק נמשכת ההתכתשות המשפטית בינה לבין אורבוטק, באתר הארץ, 1 ביולי 2004 קמטק תובעת 18 מיליון שקל מאורבוטק: גרמה לנו להפסדים של 39 מיליון דולר, באתר הארץ, 15 ביולי 2005 ניר טל, קמטק מוכרת את חטיבת המעגלים המודפסים ב-32 מיליון דולר, באתר כלכליסט, 20 ביולי 2017 קמטק תרכוש את חטיבת המטרולוגיה של FormFactor ב-100 מיליון דולר במזומן, באתר ספונסר, ‏18 בספטמבר 2023
נטליה טימאקובה

נטליה אלכסנדרובנה טימאקובה (ברוסית: Наталья Александровна Тимакова; נולדה ב-12 באפריל 1975, אלמטי, קזחסטן הסובייטית, ברית המועצות) היא אשת עסקים, מדינאית ועיתונאית רוסייה. מכהנת כסגניתו של יושב ראש בנק ונשאקונומבנק מאז 17 בספטמבר 2018. כיהנה בעבר כמזכירת העיתונות של ראש ממשלת הפדרציה הרוסית (2012-2018) ומזכירת העיתונות של נשיא הפדרציה הרוסית (2008-2012). היא נולדה בקזחסטן ב-12 באפריל 1975. אך גדלה בעיירה קוטקובו, שבפרברי מוסקבה. הוריה של נטליה טימקובה חיו שם לפני שנולדה ושניהם עבדו כמהנדסים בחברה ממשלתית. לאחר הלימודים בבית הספר, נטליה התקבלה לאוניברסיטה ההומניטארית במוסקבה ולאחר מכן למדה בפקולטה לפילוסופיה. שם החלה לכתוב את המאמרים שלה. ב-1998 סיימה את לימודי הפילוסופיה באוניברסיטת מוסקבה. הרצון להיות עיתונאית ולצלול לתוך עולם החדשות והעיתונות הגיע לנטליה בצעירותה. מאז 1995, כסטודנטית, כשהחלה את הקריירה שלה עבדה כעיתונאית, תחילה במחלקה הפוליטית של מערכת העיתון "הקומסומולץ המוסקבאי". שם עבדה במשך שנתיים. בשנת 1997 עברה נטליה בבית ההוצאה קומרסנט, ככתבת פוליטית במערכת העיתון. בשנת 1996 הייתה חברה בקמפיין הבחירות לנשיאות של בוריס ילצין. בשנים 1997–1999. ממרץ ועד אוקטובר 1999 הייתה הפרשנית הפוליטית של סוכנות הידיעות "אינטרפקס". באוקטובר 1999 מונתה לממלאת מקומו של דובר ראש הממשלה דאז ולדימיר פוטין ועבדה במקביל כסגנית מנהל המחלקה למידע ממשלתי בקרמלין. ב-11 בנובמבר 1999 לאחר מינויו של מיכאיל קוז'וחוב לדובר הנשיא, התמקדה בעבודה כסגנית מנהל המחלקה למידע ממשלתי. בשנת 2000 — עברה לקרמלין ועבדה בלשכת הנשיא. בשנים 2000—2002, מונתה לסגני ראש מינהל העיתונות של הנשיא. בשנים 2002—2004, הפכה לסגנית דובר הקרמלין. בשנים 2004—2008 ניהלה את מחלקת ההסברה והדוברות של הנשיא. מה-13 במאי 2008 ועד ה-21 במאי 2012, כיהנה כדוברת הקרמלין ודוברתו של נשיא רוסיה דאז, דמיטרי מדבדב. היא המשיכה לכהן כדוברת של מדבדב גם לאחר ה-22 במאי 2012, כשמונתה לדוברת ראש הממשלה ולסגנית מזכיר הממשלה תפקיד שמילאה עד קיץ 2018. ב-18 בספטמבר 2018 עברה רשמית למגזר הפרטי כשהתקבלה לעבוד בונשאקונומבנק. היא נשואה לאלכסנדר בודברג שמאז 1991 עבד בתור עיתונאי בעיתון "הקומסומולץ המוסקבאי". מ-1996, היה חבר במה שמכונה "בריכת הקרמלין", קבוצת עיתונאים שמסקרת את פעילות נשיא רוסיה. מאז העשור השני של המאה העשרים ואחת הוא עוסק ביחסי ציבור ומשמש כיועץ לנשיא בנק VTB. גבורגיאן נ., טימאקובה נ., קולסניקוב א.בגוף ראשון: שיחות עם ולדימיר פוטין. — מוסקבה: Vagrius, 2000. — ISBN 5-264-00257-6. מדיה וקבצים בנושא נטליה טימאקובה בוויקישיתוף דוברת ראש הממשלה בפורטל ממשלת רוסיה n_timakova באתר LiveJournal Новым пресс-секретарем Дмитрия Медведева станет Олег Осипов Указ № 666 «О Тимаковой Н. А.», Kremlin.ru Указ президента Российской Федерации от 9 апреля 2004 г. № 515. Указ Президента Российской Федерации от 13.05.2008 г. № 770 «О пресс-секретаре Президента Российской Федерации» Указ Президента Российской Федерации от 21.05.2012 г. № 666 «О Тимаковой Н. А.» Путин произвел кадровые назначения: экс-министры получили должности в администрации, Vesti.ru В дюнах Юрмалы нашли дом семьи пресс-секретаря премьера РФ Натальи Тимаковой «Newsru.com», 16.11.2015
טורגו (פירושונים)

האם התכוונתם ל... אישים: מישל-אטיין טורגו (אנ')– ראש עיריית פריז (1729-1740) אן רובר ז'אק טורגו – בנו, כלכלן ומדינאי צרפתי אטיין-פרנסואה טורגו (אנ') – אביר מלטה ומושל גיאנה הצרפתית אחרים: מפת טורגו – מפת פריז, על שמו של מישל-אטיין טורגו טורגו – נפה אסטונית במחוז סארה שבאסטוניה
טריגון אמריקאי

טריגון אמריקאי (שם מדעי: Hypanus americana; מכונה גם טריגון דרומי) הוא מין דג סחוס ממשפחת הטריגוניים החי במימי החופים של האוקיינוס האטלנטי המערבי. תפוצתו משתרעת לחופי אמריקה מניו ג'רזי לדרום ברזיל. טריגון זה בעל סנפירי חזה רחבים היוצרים צורת יהלום ועוזרים לו "לרחף" במים. צבעו חום-אפור עד ירוק-זית והתחתית לבנה. לעיתים הוא מכוסה בחול ועורו הקשיח צבע בלבן. הטריגון בעל קצר עם עיניים מוגבהות מעל שאר הראש ומאחוריהם פתחי זימים גדולים. לאורך רכס הגב ועד הזנב ישנם קוצים קטנים והזנב הארוך מכיל דוקרן ארסי בקצה, שאיננו קטלני אך עלול להכאיב. רוחב הטריגון יכול להגיע ל-67 ס"מ בזכרים ו-150 ס"מ בנקבות. האורך המקסימלי הוא 2 מטרים והמשקל המקסימלי מגיע ל-135 ק"ג. טריגון זה יכול לחיות 28 שנה. הטריגון שוחה במי חופים טרופיים בבדידות או בקבוצות, דבר שקורה בזמן הרבייה. הם שוחים מעל החול וצדים דגי גרם, תולעים, סרטנים, רכיכות ועוד. הוא מחפש כל דבר אפשרי לאכילה ומנצל כל אפשרות לציד טוב. לעיתים הטריגון צד בשיתוף עם קורמורנים. כדי לחמוק מטורפים כמו פטישניים הוא מסתתר בחול ומנופף בסנפיר הזנב הארסי שלו. טריגון זה ידוע בשחייה שלו באזורים מסוימים כמו גראנד קיימן שבאיי קיימן ואיי בהאמה לצד צוללנים. בשרטונים שבאיי טרקס וקייקוס ישנו מקום מיוחד לצלילה עם טריגונים - "Stingray City" (אנ'), בו הטריגונים ניזונים מידיים של אנשים, המביאים להם חתיכות דגים ומתחככים איתם. ואולם יש כמה חוקרים הסוברים שהתנהגות זו יכולה לפתח בעיות התנהגות אצל הטריגונים ולגרום להעברת מחלות אליהם. מדיה וקבצים בנושא טריגון אמריקאי בוויקישיתוף טריגון אמריקאי, באתר ITIS (באנגלית) טריגון אמריקאי, באתר NCBI (באנגלית) טריגון אמריקאי, באתר Animal Diversity Web (באנגלית) טריגון אמריקאי, בבסיס הנתונים ARKive (באנגלית) טריגון אמריקאי, באתר האנציקלופדיה של החיים (באנגלית) טריגון אמריקאי, באתר GBIF (באנגלית)
יחסי ארצות הברית – דומיניקה

יחסי ארצות הברית–דומיניקה הם היחסים ההדדיים המתנהלים בין ארצות הברית לבין דומיניקה. לארצות הברית ולחבר העמים של דומיניקה יש יחסים דו-צדדיים חיוביים. ארצות הברית תומכת במאמציה של הממשלה הדומיניקנית להרחיב את הבסיס הכלכלי שלה ולספק רמת חיים גבוהה יותר לאזרחיה. הסיוע האמריקני מועבר בעיקר באמצעות סוכנויות רב-צדדיות כמו הבנק העולמי והבנק לפיתוח הקריביים (CDB), וכן באמצעות משרד הסוכנות האמריקנית לפיתוח בינלאומי (USAID) בברידג'טאון, ברבדוס. חיל השלום גם מספק סיוע טכני למדינה, ומתנדביו ששוכנים באי עובדים בעיקר בתחומי החינוך, התפתחות הנוער, והבריאות.  ארצות הברית ודומיניקה פועלות יחד במאבק בסמים בלתי חוקיים. דומיניקה משתפת פעולה עם סוכנויות בארצות הברית ומשתתפת בתוכניות נגד סמים במאמץ לבלום סחר בסמים וטיפוח מריחואנה. ב-1995 חתמה ממשלת דומיניקה על הסכם לאכיפת חוק ימי עם ארצות הברית כדי לחזק את התיאום נגד הסמים, וב-1996 חתמה הממשלה על הסכמי סיוע משפטי והסגרה משותפים במטרה להגביר את המאמצים המשותפים למאבק בפשיעה בינלאומית. ההערכה היא כי 4,500 אמריקאים מתגוררים במדינה.  מבין פקידי ובעלי התפקידים בשגרירות האמריקנית בדומיניקה נמנים: שגרירה - מרי מ. אוריסמן סגן מפקד המשלחת - ו. פ. גארזה יועץ פוליטי/כלכלי - איאן קמפבל קונסול כללי - קלייד הווארד ג'וניור נספח עבודה אזורי - ג'ייק אלר קצין יחסי הציבור - ג'ון רוברטס מנהלת חיל השלום—קייט רפטרי לארצות הברית אין שגרירות רשמית בדומיניקה. השגריר ופקידי השגרירות הם תושבי ברבדוס, אשר נוסעים לעיתים קרובות לדומיניקה. הסכם הסחר החופשי של צפון אמריקה הקהילייה הקריבית יחסי החוץ של ארצות הברית יחסי ארצות הברית–ברבדוס מדיה וקבצים בנושא יחסי ארצות הברית – דומיניקה בוויקישיתוף ההיסטוריה של דומיניקה - יחסי ארצות-הברית מחלקת המדינה של ארצות הברית - חבר העמים של דומיניקה
טריגון (סוג)

טריגון (שם מדעי: Dasyatis; מלטינית: "בטאי מרקד") הוא סוג של דג סחוס ממשפחת הטריגוניים. הטריגונים הם בעלי גוף שטוח עם עיניים בולטות, בעלי זנבות דקים, לרוב ארוכים, דמויי שוט שבקצותיהם נמצא קוץ משונן שבסופו בלוטות ארס. סוגי דג הטריגון שונים בגודלם, לדוגמה הזן טריגון אטלנטי, שרוחבו המלא הוא בין 25 ל-75 ס"מ לעומתו הזן טריגון קצר זנב האוסטרלי אשר מגיע לרוחב מקסימלי של כשני מטרים ואורך של כארבעה מטרים. למרות גודלו של הטריגון, עדיין נטרף על ידי חיות ים גדולות יותר בעיקר על ידי כרישים, כאשר פעמים רבות נמצאו עוקץ זנביהם של טריגונים בפיהם של כרישים. עקיצה מזנב הטריגון היא רעילה ומתבטאת בפציעה פיזית שתחושתה כדקירת סכין ובתגובה של עור אדום וכואב. הכאב מהפציעה יכול להיות עז ואף עלול לגרום למוות. דגי הטריגון חיים בימים טרופיים כשכמה מינים חיים בימים ממוזגים יותר. חלק מהמינים עולים לשפכי נהרות וחלקם אף חיים הרבה זמן במים מתוקים. הם ניזונים בעיקר מתולעים, דגים, רכיכות וחסרי חוליות ימיים הקבורים בחול הימי. בשנת 2016 הוחלט למיין מחדש את בני הסוג ולהעביר חלק מהמינים לסוגים: Bathytoshia‏, Fontitrygon,‏ Hemitrygon, ‏Hypanus, ו-Telatrygon. Dasyatis acutirostra Dasyatis akajei טריגון אמריקאי (Dasyatis americana) Dasyatis bennettii טריגון קצר-זנב (Dasyatis brevicaudata) Dasyatis brevis טריגון מגובשש (Dasyatis centroura) טריגון אטלנטי (Dasyatis chrysonota) Dasyatis colarensis טריגון דיפטרורה (Dasyatis dipterura) Dasyatis fluviorum Dasyatis geijskesi Dasyatis gigantea Dasyatis guttata Dasyatis hastata Dasyatis hypostigma Dasyatis izuensis Dasyatis laevigata טריגון לטה (Dasyatis lata) טריגון לונגה (Dasyatis longa) Dasyatis margarita Dasyatis margaritella Dasyatis marianae Dasyatis marmorata Dasyatis matsubarai Dasyatis microps Dasyatis multispinosa Dasyatis navarrae Dasyatis parvonigra טריגון חד-אף (Dasyatis pastinaca) Dasyatis rudis Dasyatis sabina Dasyatis say Dasyatis sinensis טריגון תטידיס (Dasyatis thetidis) טריגון טורטונזה (Dasyatis tortonesei) Dasyatis ushiei Dasyatis zugei מדיה וקבצים בנושא טריגון בוויקישיתוף טריגון, באתר "החצי הכחול" של החברה להגנת הטבע עמותת כרישים בישראל, ברשת החברתית פייסבוק, הפועלת למען שימור הכרישים והבטאים לאורך חופי ישראל טריגון, באתר ITIS (באנגלית) טריגון, באתר NCBI (באנגלית) טריגון, באתר Animal Diversity Web (באנגלית) טריגון, באתר האנציקלופדיה של החיים (באנגלית) טריגון, באתר GBIF (באנגלית) The Editors of Encyclopaedia Britannica, Stingray | Definition, Species, Habitat, Size, & Facts | Britannica, www.britannica.com (באנגלית) Peter K. Meyer, Stingray injuries, Wilderness & Environmental Medicine 8, 1997-02-01, עמ' 24–28 doi: 10.1580/1080-6032(1997)008[0024:SI]2.3.CO;2 ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
ארשגוהי טאוטיג

ארשקוהי תאודיק (בארמנית: Արշակուհի Թեոդիկ,‏ 1875-1922) הייתה עובדת סוציאלית ארמנית, מחנכת, פובליציסטית, סופרת, ומתרגמת. ארשגוהי טאוטיג נולדה בשם ארשגוהי צזווקיאן בשכונת אורטקוי של איסטנבול ב-1875. אחרי לימודי בית הספר היסודי, נסעה לאנגליה ולמדה בתיכון בצפון יורקשייר. אחרי זה, נסעה לפריז כדי להשלים את השכלתה הגבוהה. בזמן שהותה שם, תרמה למילון הצרפתי-ארמני של ג. לוסיאן כחוקרת שפה. היא אז חזרה לאיסטנבול כדי להמשיך את השכלתה. שם, היא התחילה את הקריירה שלה כסופרת, כשהיא מפרסמת את עבודותיה בכתבי העת והעיתונים הארמנים המובילים לספרות ודעה, ביניהם "צאגהיג" (פרח), "מנזומה", ביזנטיון", ו"ג'מנאק" (זמן). ב-1902, היא נישאה לסופר והפובליציסט הארמני הנודע, טאוטיג. כשהוא נכלא על ידי העות'מאנים, היא חלתה. היא נשלחה ללוזאן, שווייץ, להבראה, שם המשיכה לחיות עד 1922. נאמר עליה שמילותיה האחרונות היו "אנחנו כולנו קורבנות", כשהיא מתייחסת לרצח העם הארמני. טאוטיג הייתה חברה ב"אזקנוור האיוהאטס אנגרוטיוני", ארגון ארמני שפעל למען הקמת והפעלת בתי ספר לבנות באזורים בעלי אוכלוסיות ארמניות באימפריה העות'מאנית. ב-1909, הארגון קיבל את הידיעה לגבי הטבח של הארמנים בידי הטורקים במחוז אדאנה, וביקש לסייע בכל דרך אפשרית. טאוטיג נסעה לאדאנה, ודיווחה על הזוועות שראתה שם. כשחזרה לאיסטנבול, היא פרסמה דו"ח וספר קצר "חודש בקיליקיה", ב-1910. היה זה הדיווח הראשון מידי עד ראייה לגבי המצב שם. טאוטיג גם סייעה לבעלה בעבודתו בפרסום כתב העת שלו, "האלמנק הארמני" ובמחקר שלו על התרבות והדת הארמנית. מדיה וקבצים בנושא ארשגוהי טאוטיג בוויקישיתוף Soulahian Kuyumjian, Rita (2010). Teotig: Biography & Monument. Taderon Press (Gomidas Institute). p. 243. "Արշակուհի Թեոդիկ. "Բոլորս ալ զոհեր ենք" Translation from Armenian: Arshaguhi Teotig: "We are all Victims"" (בארמנית). 24 באפריל 2011. אורכב מ-המקור ב-17 בינואר 2013. {{cite web}}: (עזרה) "Sibil Biography". An electronic library featuring a huge collection of documents on Armenian literature, history, religion and anything Armenia-related. Armenianhouse. VARTAN MATIOSSIAN. "Teotig: The First Historian of Armenian Printing".
טחן פר

טחן פר (שם מדעי: Aetomylaeus bovinus) הוא מין בטאי ממשפחת הטחניים החי במימי האוקיינוס האטלנטי לחופי אירופה עד אפריקה וכן בחופי מזרח אפריקה באוקיינוס ההודי. טחן זה הוא בעל זנב ארוך וסנפירי חזה דמויי-כנפיים רחבות ובעל ראש שמזכיר מעט ראש של פר, מה שנתן לו את שמו. אורכו המרבי של הטחן 220 ס"מ לנקבות ו-150 ס"מ לזכרים ומשקלו עד 116 ק"ג, כשהנקבות גדולות וכבדות מהזכרים. הטחן דומה במראהו לטחן נקוד, אך כהה יותר. צבעו חום כהה עם נקודות לאורך גופו והוא בעל חוטם ארוך ופה משופע כלפי מעלה. אזור העיניים רחב ונמצא נמוך. הזנב ארוך מאוד ועוזר לטחן לשחות. הטחן שוחה מעל קרקעית הים, עד עומק 65 מ', ומחפש את מזונו המצוי בחול הים. הוא אוכל חסרי חוליות שונים לרבות מיני דגים קטנים, סרטנים, פראונים, צדפות, חלזונות וסילוניות. הוא חי בין חופי אירופה לאפריקה מפורטוגל עד גינאה, וכן מצוי לעיתים בתוך הים התיכון והים השחור. הוא מצוי גם בדרום אפריקה מקייפטאון ודרומה לעבר האוקיינוס ההודי עד למוזמביק, חופי דרום קניה והאי זנזיבר. אוכלוסייתו של הטחן נמצאת בירידה דרמטית בים התיכון, אך אין מספיק מידע על האוכלוסייה כדי לקבוע באיזו סכנה הוא מצוי. מדיה וקבצים בנושא טחן פר בוויקישיתוף טחן פר, באתר NCBI (באנגלית) טחן פר, באתר FishBase (באנגלית) טחן פר, באתר GBIF (באנגלית) טחן פר באתר הרשימה האדומה של IUCN